JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Hästi alanud valitsuskõnelused taas ummikus
Koroonaviirus jätkab Iisraelis tapvat levikut
Hamasi juht ähvardab taas Iisraeli
Sinivalge juhi Benny Gantzi mandaat töötava enamusvalitsuse loomiseks
lõpeb esmaspäeval, pärast äsja alanud ülestõusmispühi.
Ta on juba palunud president Rivlinilt kahe nädalast pikendust,
kui kõnelustel ei suudeta paasapüha ajal jõuda kokkuleppele
valitsusprogrammi ja mõnede ministriportfellide suhtes.
Suurimad erimeelsused puudutavad president Trumpi rahuplaaniga seotud
Läänekalda asunduste ametlikku ühendamist Iisraeliga.
Netanyahu tahaks, et see toimuks uue valitsuse esimese sammuna,
sest tema arvates võib juhtuda, et Trumpi ei valita tagasi
ja võimalik demokraadist president
ei pruugi Trumpi plaani positiivselt suhtuda.
Gantz tahaks oodata asunduste ühendamisega seni,
kuni ka rahvusvahelised ühendused asjasse positiivsemalt suhtuvad.
Netanyahu ja Likudi parembloki positsioon on palju realistlikum
ning neile pole iial olnud ebaselge, kuidas rahvusvahelised ühendused,
eelkõige ÜRO ja EL neisse asjadesse suhtuvad.
Sellest nõudmisest Gantz lõpuks loobus,
nii et kui teistes asjades kokkuleppele jõutakse,
võib asunduste ühendamine Iisraeliga toimuda juulis.
Veel esmaspäeva õhtul tundus, et valitsus saadakse kokku,
kuid kõnelused katkesid lahkmeelega justiitsministri portfelli suhtes.
See on olnud Likudi bloki käes
ja Netanyahu liitlased ei taha sellest mingi hinna eest loobuda.
Osa Netanyahu liitlastest arvaski,
et ta oli teinud juba niigi liiga palju järeleandmisi Sinivalgele,
kellel ei jää nüüd muud üle,
kui nõustuda Likudi parembloki moodustatud valitsusega.
Jordaanias asuv islamiühendus Waqf teatas nädala eest,
et hetkel on palvetama pääsemine Jeruusalemma Templimäele peatatud,
kuni asja suhtes uus otsus tehakse.
Jeruusalemma Politsei teatas sellest juba nädal varem,
kuid moslemirühmitused protesteerisid keelu vastu ja korraldasid märuleid.
Nad süüdistasid Iisraeli valitsust katses piirata nende usu harrastamist.
Nüüd, kui keelu andis Templimäge haldav islamiühendus,
muutus olukord nii,
et juudid ja riigis elavad kristlased on ainsad usurühmitused,
kes võivad Templimäel käia.
Kuigi Iisraeli pearabi on keelanud kogunemised Nutumüüril,
ei puuduta see Templimäge
ja Waqf pole keelanud kellelgi teisel sinna minna peale moslemite.
Ortodoksi juutide seas peetakse seda selgeks taevaseks märgiks
tingimuste peatse muutumise kohta,
nii et see võib viia ohvrialtari ja kolmanda templi ehitamiseni.
Viiruse kiire leviku tõttu
otsustas Iisraeli valitsus kaitsemeetmena eristada terve linna.
Peamiselt nn ultraortodokside
ehk haredi juutide asustatud Bnei Brak Tel Avivist idas
on ülejäänud riigist täielikult isoleeritud.
Linna ca 200 000 elanikust on koroonasse nakatunud üle 50 %
ja ligi pool Iisraelis seni viirusse surnud 60 inimesest
on just Bnei Braki haredi juudid.
Ca 1000 politseinikku ja piiripolitseid
on sulgenud kõik linna viivad sisse- ja väljapääsuteed.
Linnast on evakueeritud Iisraeli teistesse haiglatesse
ca 5000 raskeimas seisus vanurit.
Valitsus, mis töötab hetkel osaliselt karantiinis, teatas,
et kaalub uusi isolatsioonimeetmeid linnade suhtes,
kus on esinenud enim nakatumisi.
Nimekirjas on kümmekond linna,
sh Tiberias ja mõned Jeruusalemma rajoonid.
Eristusmeetmed näivad olevat suunatud linnadele või nende osadele,
kus enamik elanikest kuulub sellesse usulisse äärmusrühma.
Inglismaal elavad juudid said soovitud kingituse,
kui riigi Tööpartei valis uue juhi. See johtus sellest,
et partei sai viimastel valimistel Jeremy Corbini juhtimisel
ajaloo suurima kaotuse.
Jõulise antisemiidina tuntud Corbyn tegi õiged järeldused
ja lahkus omaalgatuslikult parteijuhi kohalt.
Partei koosolek valis tema järglaseks selgete arvudega Keir Starmeri,
keda tuntakse hoopis sionistina ja ühe jõulisima Iisraeli-toetajana.
Tema naine on sünni poolest juut ja tal on Iisraelis palju sugulasi.
Kui Corbyn oleks Inglismaal juhipositsioonile tõusnud,
oleks see tähendanud riigi juutidele tõeliselt raskeid tingimusi.
Seda oli Corbyn teatanud ühe osana oma valimisplatvormist.
Gazat valitseva terrorirühmituse Hamas kohalik juht Yahya Sinwar
ähvardas otseselt Iisraeli valitsust seoses koroonaepideemiaga.
Nädala eest Hamasi al-Aqsa kanalil peetud kõnes ütles Sinwar alustuseks,
et koroonaepideemia põhjustas see,
et USA kolis Iisraeli saatkonna Tel Avivist Jeruusalemma.
Teiseks süüdistuste objektiks oli
koroonavastase võitluse juht Iisraelis, kaitseminister Naftali Bennett.
Teda võrdles Sinwar juudi rahalaenaja Shylockiga
Shakespeare'i kuulsast näidendist Veneetsia kaupmees,
kes on olnud aastasadu üks antisemiitide juudi stereotüüpe.
Kolmas Sinwari ähvardus oli samuti mõeldud Bennettile,
kuid seekord väga erandlikult Vana Testamendi põhjal.
Sealt oli Hamasi juht leidnud Hesekieli 17. peatükist võrdlusi,
mis on seotud Jumala kohtumõistuga Iisraeli rahva suhtes,
mida hakkavat kunagi ellu viima Hamas.
Sinwar lõpetas ähvardused teatega, et kui gazalasi sureb koroonaviirusse,
kuna Iisrael ei anna neile ventilaatoreid ja vajalikku arstiabi,
teeb Hamas nii, et ka iisraellased ei saa hingata.
Millise rünnakuga on tegu ja kuidas see realiseeritakse,
Hamasi Gaza juht ei täpsustanud. Siinkohal tasub mainida,
et Gaza piiridel valvavad iga päev ööpäevaringselt Iisraeli kiirabiautod,
mis on valmis haigeid Iisraeli haiglatesse toimetama.
Iisraeli Terviseministeerium teatas nädala alguses,
et paasapühaks suletakse praktiliselt terve riik.
Pered peavad kodus püsima
ja sealt lubatakse liikuda vaid 100 m kaugusele
või kõige vältimatumaid asju ajama.
Statistika, mis näitab 60 inimohvrit ja rohkem kui 9000 nakatunut,
toetab ministeeriumi otsust.
Väljas liikumise keeld jõustus teisipäeval, 7. aprillil
ja kestis reede, 10. aprilli hommikuni.
Samas peatus ka auto- ja muu liiklus linnade vahel.
Neil kolmel päeval oli lubatud vaid kõige vältimatumad transportimised.
Umbes kuu aja eest, puurimipüha ajal,
nähti Iisraelis tänavu teist nn superkuu fenomeni.
Kuu polnud veripunane, vaid erekollane
ja tundus Iisraeli öötaevas tavalisest märksa suurem.
See õhutas toona rabisid
otsima sellega seotud ennustusi lõpuaegade ja Messia tuleku kohta.
Mõne päeva eest esines taas sama fenomen,
kuid veelgi suurema ja eredamana.
Need kaks järjestikust superkuud on veennud rabisid selles,
et Messia tulek on tõeliselt lähedal.
Kui sellele lisada veel koroonaviiruse toodud muutused
Templimäel palvetamise suhtes, on mõistetav,
et vagad meeled aimavad suuri muutusi juba lähitulevikus.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Toimetus soovib vaatajaile õnnistatud paasapühi!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee